VENDIM
Nr. 758, datë 9.12.2021

PËR NJË NDRYSHIM NË VENDIMIN NR. 253, DATË 24.4.2019, TË KËSHILLIT TË MINISTRAVE, “PËR MIRATIMIN E PLANIT TË KONSOLIDIMIT FINANCIAR TË SEKTORIT PUBLIK, ELEKTROENERGJETIK”

Në mbështetje të nenit 100 të Kushtetutës dhe të shkronjës “E”, të seksionit IV, e të pikës 22, të shtojcës, që i bashkëlidhet marrëveshjes së huas ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim, për financimin e projektit për rimëkëmbjen e sektorit të energjisë elektrike, ratifikuar me ligjin nr. 170/2014, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Të dhënat e tabelës 6 “Reduktimi i humbjeve të rishikuara dhe synimet për grumbullimin e të ardhurave/arkëtimeve”, të kreut IV, të tekstit të planit të konsolidimit financiar të sektorit publik, elektroenergjetik, që i bashkëlidhet vendimit nr. 253, datë 24.4.2019, të Këshillit të Ministrave, zëvendësohen me të dhënat në tabelën bashkëlidhur këtij vendimi. 
2. Ngarkohen Ministria e Infrastrukturës dhe Energjisë, Ministria e Financave dhe Ekonomisë, Korporata Elektroenergjetike Shqiptare sh.a., OSHEE Group sh.a, Operatori i Sistemit të Transmetimit sh.a. dhe Enti Rregullator i Energjisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj

	
	Humbjet totale (%)
	Mbledhja e të ardhurave (%)

	2014
	37.8
	91.9

	2015
	31.3
	98.3

	2016
	28.0
	92.0

	2017
	26.4
	97.0

	2018
	23.9
	95.0

	2019
	21.8
	95.0

	2020
	21.5
	95.0

	2021
	20.5
	95.0

	2022
	19.6
	95.0

	2023
	19.0
	

	2024
	18.5
	

	2025
	18.1
	

	2026
	17.8
	


 



